
# «Созвездие-Йолдызлык» арт-резиденциясе театр сезонын Чехов хикәяләре белән ача

«Созвездие-Йолдызлык» арт-резиденциясе театр сезонын Чехов хикәяләре буенча «Хамелеоны» спектакле белән ача.

«Созвездие-Йолдызлык» арт-резиденциясе театр сезонын Чехов хикәяләре буенча «Хамелеоны» спектакле белән ача.

«20 сентябрьдә «Химиклар» мәдәният сараенда А.П. Чеховның «Хамелеон», «Толстый и тонкий», «Драма» һәм «Дипломат» хикәяләре буенча куелган «Хамелеоны» спектакле премьерасы була. Башлана - 19.00 сәгатьтә», – дип хәбәр итә арт-резиденциянең матбугат хезмәте.

Спектакльне «Созвездие-Йолдызлык» театрының баш режиссеры **Александр Туманов** һәм театрның сәнгать җитәкчесе **Дмитрий Платонов** сәхнәләштергән. Спектакль буффонада элементлары белән сатирик комедия жанрында куелган.

Бер-берсенә бәйле булмаган дүрт хикәя вакыйгалар барган урын – вокзал алды мәйданы һәм Чехов хатларыннан өзекләр белән берләштерелгән. Спектакльдә персонажларның бәхет һәм файда эзләп шартларга яраклашырга тырышуы күрсәтелә.

Спектакльгә билетларны Пушкин картасы белән алырга мөмкин.



Рузилә Мөхәммәтова

Следите за самым важным и интересным в Telegram-каналеТатмедиа

## Нет комментариев
«Созвездие-Йолдызлык» арт-резиденциясе театр сезонын Чехов хикәяләре белән ача